Europa: rekordno visoke temperature bi mogle potrajati još najmanje nedjelju dana - 2003-08-08
Europa se i dalje nalazi zahvaćena toplotnim valom dok meteorolozi predviđaju da bi rekordno visoke temperature mogle potrajati još naj
U Evropi se već mjesec dana bilježe veoma visoke temperature, koje su već ili oborile rekord ili mu se približavaju, u jednom od najdužih toplotnih valova posljednjih godina. U Belgiji, meteorolozi kažu da bi se mogle zabilježiti najviše temperature u najmanje 170 godina. U Italiji se navodi da je toplotni val među pet najgorih u Evropi u posljednjih 150 godina. Dok mnogi Evropljani odlaze na plaže i rijeke kako bi se osvježili, oni koji nisu mogli napustiti gradove to rade u fontanama, kao što je ova na trgu Trafalgar u Londonu. Stanovnici tog grada su iskusili najtopliji dan u istoriji gdje se živa popela na 36 stepeni Celzijusa. I dok neki uživaju u ljetu, mnogi pate. Oni koji koriste londonsku podzemnu željeznicu, izgrađenu prije vremena klima uređaja, pate, jer se temperature penju na preko 37 stepeni Celzijusa. Šumski požari i dalje bjesne širom Evrope. Portugalski zvaničnici kažu da su pod kontrolu stavili sve osim dva požara koji su spržili preko 100 hiljada hektara zemljišta od protele nedjelje i usljed kojih je 14 osoba izgubilo život. U Italiji, požari su primorali turiste i stanovnike da napuste svoje domove, a vlasti su morale zatvoriti cestu na jugu zemlje. Stručnjaci za klimatske promjene kažu da je ovakva vrućina direktni rezultat globalnog zagrijavaja, i upozoravaju da će vrijeme kakvo je zabilježeno ove sedmice postati uobičajeno u bliskoj budućnosti.